《次韵汪以南教授美康使君新政因及贱迹四首》
元代·方回

吾州今岁得儒臣，坐镇浮浇力万钧。
月榭风台寻古迹，烟畦雨陇劳遗民。
长庚往往诗无敌，子美云云笔有神。
老懒未遑致三请，低回只欲老垂纶。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。